Israel, Hamas kondig nuwe skietstilstand aan – praag.co.za
Israel en die VSA wou egter nie aan dieselfde tafel van aangesig tot aangesig teenoor Hamas sit nie. Die ooreenkoms is deur bemiddelaars gesluit.
Dié skietstaking van 72-uur sal om agtuur Vrydagoggend in werking tree. Gasa se water en elekrtisiteit sal tot 'n minimum herstel word en familielede 'n kans gun om hul dooies te begrawe.
Onderhandelaars aan beide kante sal steeds in Kaïro in Egipte vergader om glo 'n langtermyn-oplossing vir die geweld te probeer vind, maar die kanse vir vrede lyk skraal.
Amerika het binne ure nadat Israel 'n VN-skool aangeval het, nog wapens aan Irsael gelewer.
Kerry het voorts gesê dat Israelse magte intussen in Gasa sal aanbly en steeds sy "defensiewe" operasies mag voortsit ten opsigte van die vernietiging van tonnels waardeur wapens na Israel gesmokkel word.
Die Amerikaanse Minister van Buitelandse Sake, John Kerry en die sekretaris-generaal van die Verenigde Nasies, Ban Ki-Moon het die skietstaking in 'n gesamentlike verklaring bekendgemaak.
Kort voordat die jongste skietstaking aangekondig is, is nog 14 Palestyne dood in 'n grond- en lugaanval in die Gasagebied.
Die Israelse weermag sê vyf van sy soldate is ook dood in 'n mortieraanval naby die grens met Gasa.
Skrywer praagGepubliseer op 1 Augustus 2014 Kategorieë Internasionale nuus, NuusSleutelwoord Hamas, Israel, John Kerry, oorlogsmisdade, skietstilstand, VSA